b"\n_START_ARTICLE_\nUrukas\n_START_SECTION_\nIstorija\n_START_PARAGRAPH_\nPasak mito, Urukas buvo \xc4\xafkurtas Enmerkaro, kuris buvo oficialus \xc5\xa1io miesto karalius, pagal \xc5\xa1umer\xc5\xb3 karali\xc5\xb3 s\xc4\x85ra\xc5\xa1\xc4\x85. Jis taip pat yra epinis Enmerkaros ir Aratos valdovas, suk\xc5\xabr\xc4\x99s Eanos (\xc5\xa1umeri\xc5\xa1kai: E2-ana, \xe2\x80\x9eDangaus namas\xe2\x80\x9c) \xc5\xa1ventykl\xc4\x85 deivei Inanai Eanos Uruko rajone. Epin\xc4\x97je poemoje apie Gilgame\xc5\xa1\xc4\x85, kuris pastat\xc4\x97 miesto sien\xc4\x85 aplink Uruk\xc4\x85 ir jis buvo taip pat buvo miesto karalius. Urukas pra\xc4\x97jo kelias fazes vystymosi, nuo Ankstyvojo Uruko periodo (4000\xe2\x80\x933500 pr. m. e.) iki v\xc4\x97lyvojo Uruko periodo (3500\xe2\x80\x933100 pr. m. e.)._NEWLINE_Miestas buvo suformuotas, kai du ma\xc5\xbeesni Ubaid\xc5\xb3 miestai susivienijo. \xc5\xa0ventyklos kompleksai, tiksliau, j\xc5\xb3 branduoliai tapo Eanos rajonu ir Anu rajonu, paskirtais atitinkamai Inanai ir Anui. Anu rajon\xc4\x85 i\xc5\xa1 prad\xc5\xbei\xc5\xb3 pavadino 'Kullaba' (Kulab ar Unug-Kulaba) anks\xc4\x8diau sujungimo su Eanna rajonu. Kulabos am\xc5\xbeius siekia Eridu period\xc4\x85, kuris buvo vienas i\xc5\xa1 seniausi\xc5\xb3 ir svarbiausi\xc5\xb3 \xc5\xa0umero miest\xc5\xb3. Yra skirting\xc5\xb3 interpretacij\xc5\xb3 apie \xc5\xa1ventykl\xc5\xb3 tikslus. Ta\xc4\x8diau, apskritai manoma, kad jie buvo miesto suvienijimo pagrindas. Taip pat atrodo ai\xc5\xa1ku, kad \xc5\xa1ventyklos atliko abi svarbias funkcijas: religines ir valstybines. At\xc4\x97jus neobabilonie\xc4\x8di\xc5\xb3 periodui \xc5\xa1ventyklos archyvas pabr\xc4\x97\xc5\xbeia socialin\xc4\x99 funkcij\xc4\x85 t. y. \xc5\xa1ventyklos kaip perskirstymo centro. Eanna rajonas buvo sudarytas i\xc5\xa1 keli\xc5\xb3 pastat\xc5\xb3 su erdvia aik\xc5\xa1te. \xc5\xa0is rajonas buvo atitvertas siena nuo miesto. Atvirk\xc5\xa1\xc4\x8diai, Anu rajonas r\xc4\x97m\xc4\x97si apie teras\xc4\x85 su \xc5\xa1ventykla vir\xc5\xa1uje. Tai yra ai\xc5\xa1kus Eanna bruo\xc5\xbeas. Jis buvo paskirtas Inanai nuo ankstyviausio Uruko periodo visoje miesto istorijoje._NEWLINE_Likusi miesto dalis buvo sudaryta i\xc5\xa1 tipi\xc5\xa1k\xc5\xb3 vidinio kiemo nam\xc5\xb3, sugrupuot\xc5\xb3 pagal gyventoj\xc5\xb3 profesijas, rajonuose aplink Eanna ir Anu. Uruke buvo itin i\xc5\xa1vystyta vandens kanalo sistema, kuri buvo apib\xc5\xabdinta kaip \xe2\x80\x9eVenecija dykumoje\xe2\x80\x9c. \xc5\xa0i Eufrato kanal\xc5\xb3 sistema tek\xc4\x97jo visame mieste, jungian\xc4\x8diame j\xc4\xaf su j\xc5\xabrine prekyba, taip pat pad\xc4\x97jo pl\xc4\x97toti \xc5\xbeem\xc4\x97s \xc5\xabk\xc4\xaf. Pa\xc5\xbeym\xc4\x97tina, kad originalus Uruko miestas buvo i\xc5\xa1d\xc4\x97stytas \xc4\xaf pietvakarius nuo senovin\xc4\x97s Eufrato up\xc4\x97s vagos, kuri dabar yra i\xc5\xa1d\xc5\xbeiuvusi. \xc5\xa0iuo metu, Varkos vaga yra \xc4\xaf \xc5\xa1iaur\xc4\x97s rytus nuo \xc5\xa1iuolaikin\xc4\x97s Eufrato up\xc4\x97s. Up\xc4\x97s vagos pasikeitimas buvo sukeltas poslinkio Eufrate ka\xc5\xbekuriame istorijos ta\xc5\xa1ke ir galb\xc5\xabt prisid\xc4\x97jo prie Uruko smukimo.\n_START_SECTION_\nPaskutinieji Uruko gyvavimo metai\n_START_PARAGRAPH_\nNors tai buvo klestintis miestas ankstyvame dinastiniame \xc5\xa0umere, Urukas buvo gal\xc5\xb3 gale prijungtas prie Akad\xc5\xb3 imperijos ir v\xc4\x97liau su ja \xc5\xbelugo. V\xc4\x97liau, neo\xc5\xa1umer\xc5\xb3 periode Urukas atgim\xc4\x97. Jis buvo pagrindinis ekonominis ir kult\xc5\xabrinis centras po \xc5\xaaro miesto. Eanna rajonas buvo atkurtas kaip dalis ambicingos pagrindin\xc4\x97s programos, kuri ap\xc4\x97m\xc4\x97 nauj\xc4\x85 Inanos \xc5\xa1ventykl\xc4\x85. \xc5\xa0i \xc5\xa1ventykla ap\xc4\x97m\xc4\x97 zikurat\xc4\x85, \xe2\x80\x9eVisatos nam\xc4\x85\xe2\x80\x9c (E2. SAR.A), dabar esant\xc4\xaf Uruke. Zikuratas yra taip pat vadinamas Urunamu zikuratas d\xc4\x97l jo statytojo Urunamu. Po \xc5\xaaro \xc5\xbelugimo (2000\xc2\xa0m. pr. m. e.) Urukas patyr\xc4\x97 palaipsn\xc4\xaf smukim\xc4\x85 iki apytiksliai 850\xc2\xa0m. pr. m. e., kai Naujoji Asirijos imperija prijung\xc4\x97 j\xc4\xaf kaip provincijos sostin\xc4\x99. Naujosios Asirijos ir Naujojo Babilono laikais Urukas atgavo did\xc5\xbei\xc4\x85j\xc4\x85 dal\xc4\xaf savo ankstesnio klest\xc4\x97jimo. 500\xc2\xa0m. pr. m. e. prad\xc4\x97tas statyti naujas \xc5\xa1ventyklos kompleksas \xe2\x80\x9ePagrindin\xc4\x97 \xc5\xa0ventykla\xe2\x80\x9c (akad. B\xc4\xabt Re\xc5\xa1), jis buvo pristatytas prie \xc5\xa1iaur\xc4\x97s ryt\xc5\xb3 Uruko Anu rajono. B\xc4\xabt Re\xc5\xa1 greta Esagilos buvo vienas i\xc5\xa1 dviej\xc5\xb3 svarbiausi\xc5\xb3 neo babilonie\xc4\x8di\xc5\xb3 astronomijos centr\xc5\xb3. Visos \xc5\xa1ventyklos ir kanalai buvo atkurti v\xc4\x97l po karaliaus Nabopolasaro. Per \xc5\xa1i\xc4\x85 er\xc4\x85 Urukas buvo padalytas \xc4\xaf penkis svarbiausius rajonus: Adad \xc5\xa0ventykl\xc4\x85, Karali\xc5\xa1kuosius sodus, I\xc5\xa1tar\xc4\x97s vartus, Lugaliros \xc5\xa0ventykl\xc4\x85 ir \xc5\xa0ama\xc5\xa1o vart\xc5\xb3 rajon\xc4\x85. Urukas, \xc5\xbeinomas graikams kaip Orcho\xc3\xab, t\xc4\x99s\xc4\x97 savo klest\xc4\x97jim\xc4\x85 Seleukid\xc5\xb3 imperijoje. Per \xc5\xa1\xc4\xaf period\xc4\x85 Urukas ap\xc4\x97m\xc4\x97 300 hektar\xc5\xb3 teritorij\xc4\x85. Kai Seleukid\xc5\xb3 Imperija buvo prijungta Part\xc5\xb3 tautos 141 pr. m. e., Urukas v\xc4\x97l \xc4\x97m\xc4\x97 smukti. Apie 300\xc2\xa0m. e. m. Urukas buvo apleistas, o apie 700\xc2\xa0m. e. m. jis buvo visi\xc5\xa1kai pamir\xc5\xa1tas.\n_START_SECTION_\nAtradimas\n_START_PARAGRAPH_\nUruko miestas buvo atrastas dar prie\xc5\xa1 Pirm\xc4\x85 pasaulin\xc4\xaf kar\xc4\x85, vokie\xc4\x8di\xc5\xb3 archeolog\xc5\xb3, kuriems vadovavo Julius Jordan. Po jo kasin\xc4\x97jimai vyko reguliariai nuo 1928\xc2\xa0m. iki 1939\xc2\xa0m. D\xc4\x97l kilusio Antro pasaulinio karo tyrimai nutraukti ir atnaujinti tik 1954\xc2\xa0m.\n_START_SECTION_\nRadiniai\n_START_PARAGRAPH_\nVarkoje rastas artefaktas, taip pat \xc5\xbeinomas kaip 'Uruko ledi' ir '\xc5\xa1umeri\xc5\xa1koji Mona Lisa', yra datuojamas nuo 3100\xc2\xa0m. pr. m. e. Jis yra vienas i\xc5\xa1 ankstyviausi\xc5\xb3 \xc5\xbemogaus veido atvaizd\xc5\xb3. I\xc5\xa1pjautas marmurinis moteri\xc5\xa1kas veidas turb\xc5\xabt yra deiv\xc4\x97s Inanos atvaizdas. Jis yra ma\xc5\xbedaug 20\xc2\xa0cm auk\xc5\xa1\xc4\x8dio, ir galb\xc5\xabt buvo \xc4\xaftrauktas \xc4\xaf didesn\xc4\xaf kulto atvaizd\xc4\x85. Kauk\xc4\x97 buvo pavogta i\xc5\xa1 Nacionalinio Irako muziejaus per Bagdado \xc5\xbelugim\xc4\x85 2003\xc2\xa0m. baland\xc4\xaf. Ji buvo atgauta 2003\xc2\xa0m. rugs\xc4\x97j\xc4\xaf ir dabar sugr\xc4\xaf\xc5\xbeo \xc4\xaf muziej\xc5\xb3."